Synonyma plantarum barbara
Synonyma plantarum barbara, e variis linguis et traditionibus Imperii Romani hausta, in Herbarium Latinum pseudo-Apulei et in recensionem alphabeticam librorum Dioscoridis De materia medica inseruntur. Max Wellmann, verbis Galeni citatis, has glossas ex opere Pamphili botanico saeculi I p.C.n. exeuntis demptas fuisse accepit, minime autem Pamphili Alexandrini; recentiores multi Pamphilum singulum, Alexandrinum qui etiam de plantarum nominibus scripserit, recognoscunt. Glossae in Dioscoridis libros haec praebentur: Aegyptiorum 149, Aethiopum 1, Afrorum 73, Andreae medici 2, Armenorum 1, Bessorum 1, Boeotum 1, Cappadocum 1, Dacorum 39, Dardanorum 2, Democriti 3, Gallorum 28, Graecorum plurimae, Hispanorum 6, Istrianorum 11, Lucanorum 2, Marsorum 1, Osthanis 12, prophetarum 108, Pythagorae 8, Romanorum circa 400, Siculorum 2, Syrorum 10, Tuscorum 16, Zoroastris 7. Glossae in pseudo-Apuleium haec praebentur: Aegyptiorum 49, Afrorum 1, Bessorum 2, Campanorum 1, Cappadocum 1, Cilicum 2, Dacorum 25, Dardanorum fortasse 3, Democriti 4, Euboeorum 1, Phrygum 1, Gallorum 14, Graecorum 113, [Hi]Spanorum 3, Italorum 75, Latinorum 31, Libyum 2, Lucanorum1, Ostanis 8, prophetarum 39, Punicorum 15, Pythagorae 5, Romanorum 28, Siculorum 3, Syrorum 4, Tuscorum 6, Zoroastri 5. "Prophetae" ita hic, ab aliis verbo peiorativo "magi" appellati, sunt quattuor, scilicet Zoroaster, Pythagoras, Democritus, Osthanes.